CELEX: E2010P0011
Language: ro
Date: 2010-08-10 00:00:00
Title: Acțiune introdusă la 10 august 2010 de către Autoritatea AELS de Supraveghere împotriva Principatului Liechtenstein (Cauza E-11/10)

28.10.2010   
            
            
               RO
            
            
               Jurnalul Oficial al Uniunii Europene
            
            
               C 292/27
            
         Acțiune introdusă la 10 august 2010 de către Autoritatea AELS de Supraveghere împotriva Principatului Liechtenstein
   (Cauza E-11/10)
   2010/C 292/09
   La data de 10 august 2010, Autoritatea AELS de Supraveghere, reprezentată de Xavier Lewis și Markus Schneider, în calitate de agenți ai Autorității AELS de Supraveghere, rue Belliard/Belliardstraat 35, 1040 Bruxelles/Brussel, BELGIQUE/BELGIË, a introdus o acțiune împotriva Principatului Liechtenstein la Curtea de Justiție a AELS.
   Autoritatea AELS de Supraveghere solicită Curții de Justiție a AELS să declare următoarele:
   
               1.
            
            
               Prin neadoptarea sau necomunicarea către Autoritate, în termenul prevăzut, a măsurilor necesare punerii în aplicare depline a actului menționat la punctul 21b din anexa XVIII la Acordul privind Spațiul Economic European [Directiva 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformare)], astfel cum sunt adaptate la Acordul privind SEE prin Protocolul 1, Principatul Liechtenstein nu și-a îndeplinit obligațiile care îi revin în conformitate cu dispozițiile articolului 33 din directivă și ale articolului 7 din Acordul privind SEE.
            
         
               2.
            
            
               Principatul Liechtenstein suportă cheltuielile aferente procedurii.
            
         
      Situația de fapt și de drept și motivele invocate:
   
   
               —
            
            
               Cererea vizează nerespectarea pe deplin, de către Liechtenstein, a Directivei 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformare).
            
         
               —
            
            
               În cerere se menționează faptul că, în conformitate cu articolul 33 din directivă, coroborat cu Decizia nr. 33/2008 a Comitetului mixt al SEE, Principatul Liechtenstein a fost obligat să adopte, până la 1 februarie 2009, măsurile necesare pentru a asigura respectarea deplină a directivei și să transmită Autorității AELS de Supraveghere textul acestor măsuri.
            
         
               —
            
            
               Autoritatea AELS de Supraveghere susține că nu a primit din partea Guvernului Principatului Liechtenstein informații care să demonstreze faptul că actul respectiv a fost transpus pe deplin în legislația națională și nici nu se află în posesia altor informații pe baza cărora să poată ajunge la o concluzie în acest sens.
            
         
               —
            
            
               Guvernul Principatului Liechtenstein nu a contestat întârzierea transpunerii depline a actului respectiv.